《东渡感事呈唐维卿方伯家时甫星使兼怀幕府诸公 其四》
清代·林鹤年

驿路萧萧识马周，鸢肩翻悔稻粱谋。关河歧路英雄泪，暮夜中粱妾妇羞。

枕畔南柯原梦幻，袖中东海祇浮沤。我来共索梅花笑，清博头衔不夜侯。

作者简介：（1847—1901）清福建安溪人，字氅云，又字铁林，晚号怡园老人。光绪八年举人。官工部郎中，保道员，加按察使衔。少有大志，好谈兵，时人比之杜牧、陈亮。中年渡海至台湾，客唐景崧幕中。与林时甫筹海防，毁家纾难，抗御日寇。内渡后，乡人延聘掌教书院，辟怡园于厦门鼓浪屿，越十余年卒。工诗享才名，尝往来泉州、厦门间，与龚显会、黄贻楫、陈棨仁诸人结社酬唱。有《福雅堂诗集》。